COPA (põllumehed): Suurem osa põllumehi ei saa täna normaalset sissetulekut turult. Ei saa ignoreerida fakti, et põllumeestel on tõsiseid probleeme sissetulekute kindlustamisel ja nii pole muidugi sektor noortele atraktiivne. Põllumeeste positsioon tarneahelas on nõrk. Üheks probleemiks on turgude avamine. Mis puudutab ÜPP rohelisemaks muutmist, siis kehtib juba täna terve rida nõudeid, mis on ka nõuetele vastavuse süsteemi osaks (veekaitse, kaitseribad, piirangud väetiste kasutamisel, loomade kaitse nõuded, lindude kaitse nõuded jne). Ei kujuta ette, et EL põllumehed suudavad kaasa minna veel suuremate nõuetega, samal ajal kui avame turge (ilma igasuguste keskkonnanõueteta). Me ei tohi EL tootmisbaasi kaotada. Rangemad keskkonnanõuded viivad toomise EList minema. Me ei vaidle keskkonnanõuete vastu, kuid me ei tohi vinti üle keerata. Ilma toetusteta kaob lamba- ja veisekasvatus paljudes EL piirkondades. Vaid otsetoetused suudavad tootmise säilitada kõikjal ELis. Suuremat tähelepanu tuleb pöörata turumeetmetele, tootjate positsiooni parandamisele tarneahelas. Toetus tuleb suunata tegevpõllumeestele - selle mõiste määratlemine pole lihtne, kuid on vajalik.